Document ID: 32007R1119

REGULAMENTUL (CE) NR. 1119/2007 AL COMISIEI
din 27 septembrie 2007
de derogare de la Regulamentul (CE) nr. 581/2004 de deschidere a unei invitații permanente de participare la licitație pentru restituirile la export care privesc anumite tipuri de unt și de la Regulamentul (CE) nr. 582/2004 de deschidere a unei invitații permanente de participare la licitație pentru restituirile la export cu privire la laptele praf degresat
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1255/1999 al Consiliului din 17 mai 1999 privind organizarea comună a pieței în sectorul laptelui și produselor lactate (1), în special articolul 31 alineatul (3) litera (b) și alineatul (14),
întrucât:
(1)
Situația actuală de pe piața laptelui și a produselor lactate a permis ca Regulamentul (CE) nr. 660/2007 al Comisiei din 14 iunie 2007 de stabilire a restituirilor la export în sectorul laptelui și al produselor lactate (2) să nu prevadă restituiri la export începând cu 15 iunie 2007. Este probabil ca această situație să nu se modifice în următoarele luni.
(2)
Articolul 2 alineatul (2) din Regulamentul (CE) nr. 581/2004 al Comisiei (3) și articolul 2 alineatul (2) din Regulamentul (CE) nr. 582/004 al Comisiei (4) stabilesc perioada de ofertare pentru certificatele de restituiri la export pentru unt și lapte praf degresat. Dată fiind situația actuală a pieței și pentru a evita proceduri și cheltuieli administrative nenecesare, este adecvat și suficient să existe o singură perioadă de ofertare pe lună în ultimul trimestru al anului 2007.
(3)
Prin urmare, este necesar să se deroge de la Regulamentul (CE) nr. 581/2004 și de la Regulamentul (CE) nr. 582/2004.
(4)
Măsurile prevăzute în prezentul regulament sunt conforme cu avizul Comitetului de gestionare a laptelui și a produselor lactate,
ADOPTĂ PREZENTUL REGULAMENT:
Articolul 1
Prin derogare de la articolul 2 alineatul (2) din Regulamentul (CE) nr. 581/2004, perioadele de ofertare pentru lunile octombrie-decembrie 2007 sunt următoarele:
(a)
pentru luna octombrie 2007, perioada de ofertare începe la 9 octombrie și se încheie la 16 octombrie;
(b)
pentru luna noiembrie 2007, perioada de ofertare începe la 6 noiembrie și se încheie la 13 noiembrie;
(c)
pentru luna decembrie 2007, perioada de ofertare începe la 4 decembrie și se încheie la 11 decembrie.
În cazul în care data de începere este o sărbătoare oficială, perioada începe în următoarea zi lucrătoare. În cazul în care data de încheiere este o sărbătoare oficială, perioada se încheie în ziua lucrătoare anterioară.
Perioadele de ofertare încep și se încheie la ora 13.00 (ora Bruxelles-ului).
Articolul 2
Prin derogare de la articolul 2 alineatul (2) din Regulamentul (CE) nr. 582/2004, perioadele de ofertare pentru lunile octombrie-decembrie 2007 sunt următoarele:
(a)
pentru luna octombrie 2007, perioada de ofertare începe la 9 octombrie și se încheie la 16 octombrie;
(b)
pentru luna noiembrie 2007, perioada de ofertare începe la 6 noiembrie și se încheie la 13 noiembrie;
(c)
pentru luna decembrie 2007, perioada de ofertare începe la 4 decembrie și se încheie la 11 decembrie.
În cazul în care data de începere este o sărbătoare oficială, perioada începe în următoarea zi lucrătoare. În cazul în care data de încheiere este o sărbătoare oficială, perioada se încheie în ziua lucrătoare anterioară.
Perioadele de ofertare încep și se încheie la ora 13.00 (ora Bruxelles-ului).
Articolul 3
Statele membre informează operatorii cu privire la noile date prin mijloacele pe care le consideră cele mai adecvate.
Articolul 4
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 septembrie 2007.

Labels: 3
17